钦定古今图书集成/明伦汇编/交谊典/第114卷 > 大学衍义 > 《跋朱掾辩诬诗卷后》元·黄溍
## 钦定古今图书集成/明伦汇编/交谊典/第114卷 > 大学衍义 > 《跋朱掾辩诬诗卷后》元·黄溍

“人莫不有是非之心。”充是心也，行于朝廷则为公道，
发于士君子则为公论，公道废而后公论兴，公论息
则天理灭矣。敬之以刚直取惄受诬，而台府为别白
是非以昭雪之，朝廷之公道行矣，奚以士君子之公
论为哉？诸公犹嗟叹之，咏歌之，而不已者，非专为敬
之发也，盖将使在高位而无是非之心，灭天理、穷人
欲者，闻敬之之事，足以戒也。敬之之事，《前序》已详，兹
故弗论。独论其所以不宜无传，庸俟夫观人风者焉。